পবিত্র রাভা
পবিত্র রাভা (জন্ম: ৩১ জানুয়ারি ১৯৭৬) একজন ভারতীয় চলচ্চিত্র অভিনেতা। তিনি বাংলা, হিন্দি, অসমীয়া ও ইংরেজি ভাষার চলচ্চিত্রে অভিনয় করেছেন৷ ২০১১ সালে থিয়েটার পরিচালক হিসাবে উল্লেখযোগ্য প্রতিভার জন্য তিনি “ওস্তাদ বিসমিল্লাহ খান যুব পুরস্কার” লাভ করেন। তিনি ২০০৫ সালে মণি শংকর পরিচালিত তেংগো চার্লে চলচ্চিত্রে অজয় দেবগন, ববি দেওল, সঞ্জয় দত্ত, সুনীল শেঠি, তানিশা মুখার্জী, নন্দনা সেন এবং সুদেশ বেরি প্রমুখের সাথে খলচরিত্রে অভিনয় করেন৷ একইভাবে, তিনি মণি শংকর পরিচালিত হিন্দি চলচ্চিত্র মুখবীর-এও (২০০৮) অভিনয় করেন। তিনি ২০১৪ সালে মাংতে চুংনেইজাং মেরি কমের বাস্তব জীবনের উপর নির্মিত চলচ্চিত্রে অচঙের চরিত্রে অভিনয় করেন। এছাড়াও তিনি জুবিন গার্গ পরিচালিত অসমীয়া ভাষায় মিশন চায়না এবং কাঞ্চনজঙ্ঘা চলচ্চিত্রে জুবিন গাৰ্গ ও দ্বীপলিনা ডেকায়ের সাথে খলচরিত্রে অভিনয় করেন।